**“АВАРГА” ДЭЭД СУРГУУЛИЙН ЭЛСЭЛТИЙН ЖУРАМ**

**Нэг: Элсүүлэх мэргэжил**

“Аварга” Дээд Сургууль нь Дээд боловсролын хууль, БСШУС-ны сайдын 2013 оны А/79 дүгээр тушаалаар батлагдсан “Оюутан элсүүлэх журам”, 2016 оны А/87 тоот тушаалаар нэмэлт өөрчлөлт орсон “Оюутан элсүүлэх үлгэрчилсэн журам”, БСШУСЯ-ны сайдын 2021 оны 05-р сарын 20-ны өдрийн A/187 тоот “Босго оноо тогтоох тухай” тушаалыг баримтлан 4 жилийн сургалттай бакалавр зэрэгтэй дараах мэргэжлүүдээр элсүүлнэ.

* 1. Элсэлтийн бүртгэлийг хот, хөдөө орон нутагт сургуулийн элсэлтийн комисс удирдан зохион байгуулан элсүүлнэ.
  2. *Дээд сургуульд элсүүлэх мэргэжлийн жагсаалт:*
* Спортын дасгалжуулагч – 101401 (бакалавр - өдөр),
* Багш - Биеийнтамирын боловсрол – 011410 (бакалавр - өдөр),
* Багш, сургуулийн өмнөх насны боловсрол – 011201 (бакалавр - өдөр),
* Хөдөлгөөн засалч – 091501 (бакалавр - өдөр),

Суралцах хугацаа 4 жил,

* 1. *Магистрын хөтөлбөр:*
* Багш, биеийн тамирын боловсролын– Е01141001,
* Спортын дасгалжуулагч – Е10110101 мэргэжлүүдээр магистрантурын элсэлтийг 10 сард, 4 сард сургууль дээр зохион байгуулна,

Суралцах хугацаа 1.5 жил,

* 1. *“Аварга” ахлах сургууль:*
* 10–12 дугаар ангийн сурагчдыг 6 сар, 8 сард элсүүлнэ.
* Дээрх мэргэжлээр бакалавр, магистр бэлтгэхийн зэрэгцээ богино хугацааны секц, дугуйлан, түр сургалт явуулна.

**Хоёр. Элсэлтийн шалгуур**

* 1. Монгол хэл, Нийгмийн тухай мэдлэгийн хичээлээр тэнцсэн **/босго оноо 410/** сурагчдыг элсүүлнэ;
  2. Бие бялдрын түвшин тогтоон ангийн сонголтыг чиглүүлж өгнө;
  3. Элсэх шалгуулагчдаас ур чадварын шалгалтыг авч ерөнхий шалгалтын оноо, ур чадварын онооны дунджаар жагсаан элсүүлнэ;

**“Эрүүл биетэй, саруул ухаантай амьдрах” арга ухаанд суралцаж, биеийн тамир-эрүүл мэндийн дээд боловсролтой болохыг хүссэн хүн бүхнийг манай сургуульд элсэн орж суралцахыг урьж байна!**

**Хаяг**: Улаанбаатар хот, Хан-Уул дүүрэг, 3 хороо, Шаравын гудамж, “Аварга” ДС-ийн байр

Факс: 976-11-343392 , Утас: 342053, 344737

Утас: 91194527, 98111216, 99170996, 99147481

E-mail: [avarga\_ds1@yahoo.com](mailto:avarga_ds1@yahoo.com),

Web: [www.avarga.edu.mn](http://www.avarga.edu.mn)

**Гурав. Элсэхдээ бүрдүүлэх материал**

* 1. Элсэгчдийг жил бүрийн ерөнхий шалгалтын дүн гарсан өдрөөс хойш бүртгэж, элсүүлнэ.
  2. Бүртгүүлж, элсэхдээ дараах материалыг бүрдүүлнэ. Үүнд:
* Тус сургуульд элсэхийг хүссэн хувийн өргөдөл;
* Цахим үнэмлэх /хуулбар/;
* Боловсролын үнэмлэх/12-р анги төгссөн үнэмлэх, ТМС төгссөн диплом/;
* Хувийн хэрэг/шинэ, хуучин/;
* Ерөнхий шалгалтанд тэнцсэн батламж;
* 3\*4 хэмжээний 4% зураг;
* Сурлага хүмүүжил, ажил байдлын тодорхойлолт;
* Сургалтын төлбөрийг 100% төлсөн баримт;
* Элсэлтийн хураамж 10,000 төгрөг;

**Дөрөв. Элсэлтэнд баримтлах зарчим**

*/Хөдөө орон нутагт МИДСХ-ны элсэлтийн зарчмыг баримтална/*

* 1. Элсэхийг хүсэгчдийг Боловсролын Үнэлгээний Төвөөс зохион байгуулсан төгсөлтийн шалгалтын аль нэг хичээлээр батламж авсан элсэгчийг элсүүлнэ (Ерөнхий шалгалт + Ур чадварын оноо=бүгд 410–с дээш босго оноотой оюутанг элсүүлнэ).
  2. Дээрх материалыг бүрдүүлж өгсөн тохиолдолд томилолт олгоно.
  3. Элсэлтийн ерөнхий шалгалтын дүнд үндэслэн сургалтын төлбөрийн хөнгөлөлт:
* 750 – 800 оноо авсан оюутны төлбөрийг 100%,
* 700 – 749 оноо авсан оюутны төлбөрийг 50%,
* Тив, дэлхийн медальтай тамирчинг 50% - 100%,
* Үндэсний бөхийн аймаг, сумын цолтой бол 10% - 50%,
* Спортын дэд мастер, спортын матер, ОУХМ бол 20% - 40%,
* 3 найзын хамт бүртгүүлбэл – 20%,
* 5 найзын хамт бүртгүүлбэл – 50%,
* Багаараа элсвэл /5 ба түүнээс дээш/ – 30% тус тус хөнгөлнө,
  1. Суралцах хугацаанд нь оюутны сурлага, спортын амжилтаас нь хамааруулан сургалтын төлбөрийг 10-100% хөнгөлөлт үзүүлэх болзолт тэтгэлэгтэй.
  2. Сургалтын төрийн сан, Гадаад дотоодын тэтгэлэгт тусгай шалгуураар хамруулна.
  3. Суралцах эрхийн бичиг хүчингүй болгосон тохиолдолд сургалтын төлбөрийн 5%-иар торгууль ноогдуулна.
  4. Онлайн бүртгэлд бүртгүүлсэн тохиолдолд тухайн оюутныг элссэнд тооцно.

**Тав. Элсэгчдийг бүртгэх**

* 1. УОК, БШУЯамны шийдвэрийг үндэслэн элссэн оюутны бүртгэж хичээл сургалтын үйл ажиллагааг эхэлнэ.
  2. Бүртгүүлэхдээ сургалтын төлбөрийн тооцоог бүрэн хийнэ.
  3. Төрийн сангийн зээл, тусламжаар суралцах хүмүүсийн материалыг сургалт эхлэхээс 7 хоногийн өмнө хүлээн авна.

\* \* \*